и в които може да се осъществи сътрудничество в съответствие със законодателството им.3. Сътрудничеството се осъществява по-специално чрез:- обмен на техническа информация с помощта на доклади, посещения, семинари, технически срещи и др.,- обмен на персонал между лаборатории и/или органи и на двете страни, включително и за целите на обучението,- обмен на проби, материали, инструменти и апаратура за експериментални цели,- равно участие в съвместни форми на обучение и работа.4. а) Доколкото е необходимо, обхватът, сроковете и условията за сътрудничество по конкретни проекти се определят в споразуменията по прилагането, сключени от страните посредством компетентните им институции, които процедират съгласно законодателствата и законовите изисквания на страните.б) Споразуменията по прилагането могат, освен всичко друго, да съдържат и разпоредби за финансиране, възлагане на управителни функции както и подробни разпоредби относно разпространението на информация и правата на интелектуална собственост.в) Разходите в резултат на сътрудничеството се поемат от страната, която ги е направила, ако изрично не е уговорено друго между страните.г) Всяко предаване на ядрен материал, което се извършва в съответствие с дейностите по сътрудничеството съгласно настоящата глава, се извършва в съответствие с международните и многостранните ангажименти в тази област на страните и на държавите-членки на Европейския съюз, поети във връзка с използването на ядрената енергия за мирни цели, изброени в член 7, параграф 5.ГЛАВА IVТЪРГОВИЯ С ЯДРЕНИ МАТЕРИАЛИ И ПРЕДОСТАВЯНЕ НА НЕОБХОДИМИТЕ УСЛУГИЧлен 71. Ядреният материал, прехвърлен между страните както пряко, така и чрез трета страна, става предмет на настоящото споразумение след влизането му в териториалната юрисдикция на страната получател, при условие че страната доставчик е уведомила страната получател писмено преди или по време на транспортирането на материала в съответствие с изискванията, определени от Административното споразумение, което следва да се изготви от съответните органи на страните.2. Ядреният материал, посочен в параграф 1 по-горе, остава предмет на разпоредбите на настоящото споразумение до:- определянето му в съответствие с разпоредбите за прекратяване на гаранциите в съответното споразумение, посочено в параграф 5, буква д), че вече не може да бъде използван за каквато и да е ядрена дейност от гледна точка на гаранциите или че е станал практически неизползваем,- пренасянето му извън юрисдикцията на страната получател в съответствие с параграф 5, буква д), или- постигането на съгласие между страните, че материалът не следва да продължава да бъде предмет на настоящото споразумение.3. Търговията с ядрени материали и предоставянето на необходимите услуги между страните се извършва на цени, определени от пазара.4. а) Страните се стремят да избягват конфликтните ситуации като изискват прилагането на мерки за търговски гаранции в търговията с ядрени материали между тях. Ако въпреки това в търговията с ядрени материали между тях възникнат проблеми, които биха застрашили сериозно жизнеспособността на ядрения сектор, включително и на добива на уран, на Общността или на Узбекистан, всяка страна може да поиска консултации, които се провеждат възможно най-бързо в рамките на създаден за целта комитет.б) Ако в резултат на консултациите не се стигне до взаимноприемливо решение на проблемите, страната, която е поискала консултациите, може да вземе подходящи мерки за търговски гаранции, за да реши проблемите или да смекчи ефекта от тях в съответствие с